Document ID: /roh_data/filtered/fineweb-2-filterrobots_roh.jsonl.gz/63519

Muort la crisa da corona ha la cummissiun responsabla decidiu da stuschar l’inauguraziun dil local da pumpiers niev a Vattiz sin la primavera 2021. Il risico da stuer tarmetter in grond diember dils commembers dil corp da pumpiers Lumnezia en quarantena tier in cass da COVID 19 a caschun dalla fiasta, fuss memia gronds. Quei muntass che la segirtadad fuss buca pli garantida duront quei temps. Nus deplorein fetg quella decisiun e sperein da saver festivar ensemen cul pievel lumnezian e culs envidai ina biala fiasta d’inauguraziun la primavera 2021.
Nus appelein a tut ils pumpiers che sesentan buca sauns da s’annunziar tier il commando e buca vegnir en acziun tier in eventual seracass.
Quella mesira ei impurtonta per haver ina survesta dil diember che stat a disposiziun e da l’autra vart per saver segidar a frenar la derasaziun dil coronavirus.
Pil mument ein tut ils execezis e tut ils cuors da pumpiers sisti. Dapli informaziuns haveis vus retschiert per mail.
Per segirar igl avegnir essan nus avisai sin persunas interressadas per survetsch da cader. Interessents san bugen s’annunziar tier il cummandant Conradin Caduff (<email-pii>)